
Pe banca acuzaților. 


De câteva zile, presa ungurească, 
care strigă în gura mare cu spumă la 
gură contra României pentru născocita 
insultare a steagului unguresc, care 
apucată de furiile unei nevralgii grozave 
stropiă cu tină persoana moştenitorului 
de tron, stă smerită astăzi pe banca acu- 
zaţilor înaintea forului european de ju- 
decată. 

Ziariștii francezi, constituiți în jude- 
cători, au tras'o la bara justiţiei să-și 
dea samă de fapte: 

Acuza este gravă și glasul procu- 
rorului străbate ca un cuţit prin sala cu 
boltă de stele a tribunalului; fiecare 
cuvânt rostit cade ucigător, şi publicul 
tresare înfiorat de greutatea păcatului. 

Punctul grav de acuză este încer- 
carea de omor. Acuzata, fica Libertăţii, 
de naţionalitate maghiară, născută in 
48, cununată cu Guvernul unguresc, în 
67, a suferit ca bărbatul ei în casa proprie 
să sugrume pe mamă-sa Libertatea de gân- 
dire. E culpabilă de matricidiu, pentrucă 
în loc să sară în ajutorul mamei sale 
faţă de brutalităţile bărbatului, fuge din 
casă, se face că nu ştie nimic, şi ca să 
abată atenţia lumii dela fapta criminală 
înscenează scandal cu vecina pentru 
murdărirea rufelor sale ... naţionale. 

Acuzata, rușinată şi tresărind de re- 
muşcările conștiinței, sub fulgerile pri- 
virilor, cearcă să răspundă. Glasul ei e 
răgușit, întrerupt. 

Amăsurat apucăturilor vechi, îm- 
bracă haina unei curate imparţialităţi, 
şi, simulând o exagerată respectare a 
autonomiei Croaţiei, declină dela sine 
ori-ce amestec în procesul dela Agram. 
Cu o perfidie fără pereche, cearcă să 
prezinte pe ziariștii francezi ca traşi pe 
sfoară în bunăvoința lor, cu aceeaşi per- 
fidie cu care făceau pe Scotus Viator 
agentul politicei engleze în Balcani. 

Iar culmea nerușinării fără pereche, 
cum numai presa iudeo-maghiară poate 
fi, este invocarea trecutului presei ma- 
ghiare, ca dovadă înaintea lumii de 
respectare a libertăţii de gândire şi de 
cuvânt. 

Presa maghiară, care ţipă ca din 
gura şarpelui, chemând procurorii contra 
celor mai legitime izbucniri ale mândriei 
şi demnităţii noastre insultate, pozează 
ca apărătoarea libertăţii!!! 

Dar procesul e în curgere. Se impune 
datoria tuturor martorilor, să aducă lu- 
mină în cauză. In numele Libertăţii 
sugrumate apelăm la iubirea de mamă 
a celorlalte surori vitrege a presei un- 
gurești, să apară înaintea forului de ju- 
decată european, cu dovezile faptelor. 
Presa română are cuvântul. Trebue de- 
mascată înaintea lumii perfidia surorei 








mai mari. Toate insultele aduse mamei, 
firea ei certăreaţă, dragostea ei de scandal, 
neuireptăţile față de celelalte surori, — 
perfidia, răutatea, minciuna, toate să 
iese la iveală. Cea mai coruptă dintre 
fiicele libertăţii trebuie ţintuită de veci 
la stâlpul infamiei. Să se ştie odată şi 
pentru totdeauna, cine e iubitoare de 
adevăr, unde se slujeşte dreptăţii. Ziua 
judecății se apropie. 

Lumea cu bunăvoință ne ascultă. 
Să grăim dar. 


Scotus Viator despre Ungaria. 


Opera, cea mai nouă alui Scotus 
Viator!) aajuns soarta operelor cari îndrăz- 
nesc să le spună clicelor stăpânitoare dela 
noi lInoruri neplăcute despre afacerile 
politice din Ungaria: au calomniat opera, 
au falşificat-o sau a ignorat-o. Publicul 
maghiar mai cult cam atâta ştie despre 
opera aceasta: „Un scriblăr oarecare, 
de origine jidan, plătit de cercurile din 
Viena, sau un gazetar sâmbriaș al po- 
liticei panslaviste sau — în cazul cel 
mai bun — un gazetar englez naiv, 
indus în eroare de către slovaci, a pu- 


„blicat despre Ungaria o carte care con- 


stitue o flagrantă calomniare a istoriei 
naţiunii maghiare. a drepturilor şi in- 
tenţiunilor ei... Un pamflet murdar, de 
prost gust, lipsit de temelii ştiinţifice, 
la care nu e demn să răspunzi... Ba 
sa dovedit chiar că e plagiat. E compi- 
lată, cu foarfecile, din câteva fiţuice 
slovăcești obscure. Oricine ar fi seris 
cartea, ori de unde şi-ar fi luat infor- 
maţiile: cuprinsul ei întreg e un atac 
neînfrânat, fanatic şi stupid împotriva 
naţiunii noastre...“ 


Declaraţii de felul acesta sau de- 
claraţii asemuitoare sau putut citi în 
aceea parte a pressei care n'a ales, îm- 
potriva străinului genant, tactica să-l 
omoare —ignorându-l Pe coarda aceasta 
au cântat conții puternici și micii cio- 
plitori simbriași de opinii publice din 
provineie.... 

Revista noastră şi cititorii ei cu- 
nosc acest cor, căci l-au găsit față în față 
de câteori sa ridicat aici, acasă, un 
glas mai îndrăzneţ, care făceă critică 
aspră la adresa stărilor noastre politice 
şi sociale. 

Avem, dară, o datorie îndoită să 
ne ocupăm cu această carte proscrisă; 
întâi, fiiindcă tratează despre cea mai 
fundamentală chestiune a vieţii noastre 
de stat, despre chestiunea naţionahtă- 
ţilor, cu un aparat științific atât de bogat 
cum rar găsim chiar şi în lucrări ma- 
ghiare despre această chestie; al doilea, 
fiindcă e vorba de opera unui străin, 
care a fost atacat în cinstea lui de 


1) Racial Problems in Hungary. 








scriitor şi, chiar fiindcă e străin, se poate 
apără numai anevoie, 

Autorul lucrării e publicistul en- 
glez R. W. Seton- Watson, care cei patru 
ani din urmă i-a dedicat cu desăvârșire 
studiului chestiunii naționalităților, a că- 
lătorit prin ţara noastră și, în interesul 
studiului său, a învăţat şi limba ma- 
ghiară — cum ne putem convinge din 
citatele lui întotdeauna corecte şi pre- 
cize. A studiat aproape 800 de broșuri 
şi volume, fără să mai pomenim de li- 
teratura periodică. Bibliografia bogată 
dela * sfârşitul volumului său nu e o 
simplă podoabă: cuprinsul cărţii'ne do- 
vedeşte că autorul e un scrutător con- 
ştiincios şi de-o judecată critică justă, 
pe care nu-l pot seduce nici exagera- 
tiile maghiarilor, nici exageraţiile naţio- 
nalităţilor. Chiar şi exteriorul lucrării îţi 
impune: 540 de pagini cu numeroase 
ilustraţiuni, (referitoare la viața socială 
şi culturală a poporului slovac), tablouri 
statistice şi hărți. 

E de-ajuns să citeşti paginile întro- 
ducerii ca să rămâi încremenit de insul- 
tele aduse împotriva autorului: atât 
de serios, cult, hotărît şi de bună cre- 
dință e glasul ce ne vorbește din aceste 
foi. Om sâmbriaș nu poate să scrie așa! 

Impresiunea aceasta ne-o întăreşte 
fiecare vrmătoare pagină şi. controlul 
critic al întregului cuprins îl ridică pe 
treapta adevărului obiectiv... 

* 

Cu aceste cuvinte îşi întroduce so- 
ciologul maghiar Dr. Iászi Oszkár cri- 
tica elogioasă ce-o publică, în revista 
„Huszadik Század“, despre cea mai nouă 
lucrare a simpaticului publicist englez, 
prieten al nostru, al tuturor celor asupriţi. 


Reproducem teleg'ama adresată sindicatului 
ziariştilor ungari din partea ziariştilor francezi: 


D-lui Preşedinte al Clubului 


Otthon al ziariştilor 
Budapesta. 


„Subsemnaţii ziarişti francezi se adresează 
cătră colegii lor maghiari şi îi roagă să inter- 
vină în numele presei întregi în favorul acuza- 
tilor în procesul de la Zagreb, în care oameni 
cu totul nevinovaţi sunt puşi sub acuză numai 
pentru intenţiile şi pentru convingerile lor şi în 
care proces acuzele se întemeiază numai pe 
faptele editărei sau răspândirei unor ziare, bro- 
guri, călendare, faţă de cari autorităţile nau di- 
spus nici să fie confiscate. Ziariştii francezi roagă 
pe ziariştii maghiari să aibă grije ca drepturile 
cugetării şi ale presei să nu fie lovite priatr'un 
atentat atât de ireparabil. 

De Haleche dela „Journal des Debats“, 
Hebrard dela „Temps“, Calmette dela „Figaro“, 
Simond dela „Echo de Pariş“, Beranger dela 
„Action“ și „Siecle“, Drumont dela „Libre Pa- 
role“, Perivier şi Ollendorit dela „Gil Blas“, 
Lauzanne dela „Matin“, Massard dela „Patrie“, 
Dupuy dela „Petit Parisien“, Jaures dela „Hu- 
manite“, Prevet dela „Petit Journal“, De Jean 

dela „Petite Republique“*, Bailby dela „Intraa- 
sigeant*, Franklin dela „Questions diplomatiques 
et Coloniales“, Begony dela „Lanterne“, Le 
Page dela „Journal“, Huard dela „Aurore“, 
Baume dela „Autorité“, Jeliy dela „Radical“, 
Delly dela „Soleil“, Mazerolt dela „Gaulois“, 
Chichet dela „Paris Journal“, Allard dela „Re- 
publique Francaise“, Milauld dela „Rappel“, Sabin 
dela „Courrier Europeen“, „Gauvin, Gaulis, Mivel, 
Jean Herbette, Berard Guillard.“ 
o 

Catehizarea în școalele normale de stat. 
Tot mai mult se dă pe față fariseismul contelui 
Apponyi. 

A dat congruă preoţimii române ca astfel 
îndatorându-o să poată păși mai departe cu pla- 
nurile lui. l 

Faptul din urmă e revoltător. 

Cu o obrăznicie nemai pomenită, ministrul 
adresează câte o ordonanță aspră episcopilor gr.- 
cat. din Gherla și Oradea Mare, să dispună ca, 
sub pedeapsa pierderii congruei, cateheții dela şcoa- 
lele primare de stat să propună religia în limba 
maghiară, vătămând astfel în modul cel mai volnic 
autonomia bisericii. 

Nădăjduim că forurile dela Blaj vor păş 
cu toată energia împotriva acestor ordinaţiuni 
asiatice. 

[=] 

Memoriul medicilor români. Incepe dar să 
se facă lumină, începe să vadā și străinătatea că 
lumea de aur a naționalităților din Ungaria cu 
ajutorul banilor trimbiţată atâta vreme în ure- 
chile lumii, e minciună. 

Când se lăţi vestea că medicii români nu 
vor luă parte la congresul din Budapesta presa 


„maghiară începi să-i ia în râs; când vestea fù 


întărită, cercă să le dovedească, că „știința n'are 
patrie“, că medicii români, neluând parte, sunt 
lipsiti de seriozitatea oamenilor de știință, că în 
cazul acesta bine fac ș. a. m; d., o grămadă de 
îngăimări pe cât de multe, pe atât de stupide. 
Nu şi-a tras sama că între oamenii aceștia „ne- 
serioşi* sunt celebrităţi recunoscute de lumea 
întreagă. 

Memoriul medicilor a căzut ca un trăznet 
lovind tocmai în locul cu buba. De aceea acum 
tipete şi gălăgie pentru redactarea unui răspuns, 
care să dovedească lumii neadevărul celor cu- 
prinse in el, să arate că 'ntradevăr „extra Hun- 
gariam non est vita“, că aici libertatea cuvân- 











„ȚARA NOASTRA“ 


tului, libertatea cngetării, putinţa liberei desvol- 
tări etnice şi culturale n'au fost nici odată stân- 
jenite. 

Încercarea e cel mult ridieolă, dacă nu stu- 
pidă, căci faptele relevate în memoriul ori-cât 
ar suci-o şi-ar răsuci-o, nu pot fi tăgăduite. 

Şi iată dl Hugo Preiss, profesor la univer- 
sitatea din Budapesta, publică în „Pester Loyd“ 
o scrisoare câtră comitetul medicilor din Ro- 
mânia invinuindu-i cu şovinism, şi adăugând ca 
să vie la Budapesta să se convingă de starea 
faptică a naționalităților. 

Curioasă judecată! Să vii la jidanii din Bu- 
dapesta, ca să te convingi de starea nafionalită- 
ților. Curat ungureşte! 

Ba societatea „Országos magyar Szövetség“ 
işi ia asupră-şi rolul de a redactă răspunsul la 
memoriul medicilor români. Vom vedeă ce baza- 
conie va fi şi asta. 

Răspunsul acesta va fi trimis tuturor mem- 
brilor congresului. 

N'o să prea aibă însă cui îl trimite, căci 
indată ce primiră memoriul, medicii italieni au şi 
declarat că se solidarizează cu Românii, de ase- 
menea și Cehii. Și sunt nădejdi să facă şi alţii 
tot astfel, incât după toată probabilitatea, con- 
gresul are să se sfârşiască cu o neizbândă to- 
tală, ca o urmare nefastă a patriotismului ar- 
pado-judaic. 

Cine ce caută, găsește, 

(=) 

Supărarea domnului lorga. Pentru cele câteva 
şire dintr'un număr trecut al revistei noastre, 
în cari respingeam insultele ce ni s'au aruncat, 
dl Iorga s'a supărat și ne loveşte din nou. Oiu- 
dată această sensibilitate de mimoză. Dl Iorga 
insultă, batjocoreşte şi când insultatul îi răspunde 
în tonul firesc al demnităţii jignite, dl Iorga are 
aerul că se miră şi nu înțelege cum i se pot 
spune cuvinte aspre. Şi — să fim iertaţi — dar 
dl Iorga mai are un obicei ciudat: înțelege greşit 
ce i se răspunde. lată de pildă cele câteva rân- 
duri în cari respingeam imsultele din prilejul vi- 
zitei moștenitorului de tron în ţară. Noi spuneam 
textual: „nu ne lăsăm tårifi pe terenul înjuriilor 
în discuţiile publicistice, fiindcă între altele avem 
în program și curățirea presei noastre de urilele 
buruieni balcanice...“ Cu un cuvânt îi spuneam 
domnului Iorga că înjurătura nu ne vine la so- 
coteală, fiind o buruiană balcanică de care vrem 
să scăpăm. Şi acum ascultați ce zice dl Iorga 











Nr. 29 — 1909, 





„Pentru foaia poetului Goga... autorul acestor rân- 
duri (d! Iorga) € o „buruiană balcanică“... Infamia 
e în cuvântul balcanic. Deci not, ăștia din Ro- 
mânia, suntem balcanici“. Vedeți cum inter- 
pretează iritabilul nostru apostol cuvintele oame- 
nilor jigniti, vedeţi cum o aduce de frumușel ca 
să ne arete drept insultătorii ţării româneşti și 
ca să poată adăugă următoarele cuvinte ridicole: 
„N'ar fi de mirare ca din această socoteală jos- 
nică să iasă un drum spre Budapesta, care e eu- 
ropeană“. Ce să facem, ce să spunem în faţa 
acestor interpretări falşe și nouă insulte? Să-i 
explicăm domnului Iorga pe larg ce înţelegem 
noi sub buruiană balcanică? Să-i numărăm pe 
degete, începând cu insultele din bun senin ce 
ne aruncă zi de zi în cuvânt şi în scris dl lorga, 
continuând cu bătaia ca argument in discuţiile 
din aula universităţii, şi terminând cu trivialităţiie 
cutărui donchişot Zamfirescu, să-i numărăm o 
serie de burueni balcanice ?... N'ar aveă nici un 
rost această inutilă cheltuială de argumente, 
fiindcă d! Iorga nu face parte din oamenii cari 
se pot convinge prin adevărul neted. Dl Iorga 
vrea tămâieri şi căciuliri, dl Iorga vrea sluguliţe 
cari pot suportă capriciile unui apostol veşnic 
răsvrătit., Și noi nu-i putem da dlui Iorga ce ne 
cere. Nu putem, fiindcă avem şira spinării, avem 
pe lângă cinstea ce-o dăm altora şi respectul 
cuvenit faţă de noi înşine. Şi apoi am trecut de 
mult peste vremea când mai aveam nevoie de 
idoli. Azi ne uităm cu toată liniştea la capiștile 


sfărmate... 
o 


Darea de seamă a dep. Dr. Teodor 
Mihali. Duminecă, 1 August n., depu- 
tatul român dl. dr. T. Mihali, preşedin- 
tele clubului deputaţilor naționaliști, își 
va, ţineă dare de seamă înaintea alegă- 
torilor cercului său în comuna fruntașă 
Ileanda-Mare. 


La această adunare vor luă parte 
toți deputaţii români. A doua zi vor 
plecă iarăş cu toţi la adunarea poporală 
din Ş$omeuta-Mare. 


In cursul verii, deputaţii români vor 
mai aranjă un număr mare de adunări 
poporale, pentru a lămuri alegătorii a- 
supra situaţiei politice dela noi. 

La gâtul unui porumbel... 


n ..+-Să m'aștepți în noaptea asta 
în alcovul dinspre mare, 
In alcovul tău albastru 
cu perdelele supţiri, 
Unde scumpele miresme 
nu se 'nalță'n fumegare, 
Unde n'a pătruns parfumul 
sutelor de trandafiri... 


In aleovul tău cel roșu 
cu perdele roșii, grele, 
Zi și noapte arde smirna 
şi parfumele, de nard 
Zi și noapte şade ’ntinsă 
Umbra grelelor perdele 
Și cu noi atâtea candeli 
tremurând se sting și ard... 


Să te 'mbraci în noaptea astal.. 
trupul tot ţi-l învestmântă 
In mantia ta cea albă 
și cu văluri albăstrii, 
Să te vàd înaltă, pală, 
mândră, nobilă și sfântă 
Și să uit alcovul roșu... 
dimineţile târzii.. .l 


In alcovul tău cel roșu, 
cu fereastra spre grădină, 
A pătruns prea mult parfumul 
sutelor de trandafiri, 





In aloovul 'tău cel roșu 

nu e limpedea lumină, 
Din aloovul tău albastru 

cu perdelele supțiri. .. . 


Voiu veni cântând povestea 

unei palide fecioare, 
Ce-a murit cu ochi 'n zarea 

unui dor neimplinit, 
Flori de myrt iţi voiu aduce, 

rămurele albe 'n floare 
Din pădurea ’n care-odată 

o fecioară a murit... 


Vom privi în largul zării 
cum aleargă marea toată 
Și cum scapără departe 

stelele 'n căderea lor, 
Vom simţi cum în lumină 

ni se-aruncă și înoată 
Obositul nostru sufiet, 

istouitul călător... . 


Să m'aștepți tăcută, tristă, 
în alcovul dinspre mare, 
Nici o faptă de iubire 
să nu treac’ al buzei prag, 
Să-ţi ajungă 'n noaptea asta 
nesfârșita sărutare 
Ce-ti aduce 'n gura-i roză 
porumbelul nostru drag.... 


Victor Eftimiu. 





Oscar Wilde. 


Balada temniţei din Reading. 
(Sfârşit). 

Se turișau şi treceau, se furişau repede, ca 
trecătorii în ceață: imitau luna într'un dant de fi- 
guri şi contorsiuni delicate, iar cu paşi ceremonioși 
şi cu graţii odioase fantomele ajungeau la întâl- 
nirea lor. 


Cu schimonosiri şi caragbiozlâcuri, îi văzurăm 
trecând, umbre gingaşe, mână'n mână; în cercuri 
— cercuri, gloata fantomală dausă o sarabandă: 
iar blestemaţii caragioşi făceau arabescuri ca vântul 
pe nisip! 


Cu învârtituri de păpuşe dansau uşor în vârful 
degetelor: dar cu fluerile fricei umpleau urechea, 
conducând spăimântătoarea lor mascaradă. Cântau 
sgomutos, cântau prelung, căci cântau ca să tre- 
zească morţii, 


„Oho! strigau dânşii, lumea este vastă, dar 
membrele împiedecate se poticnesc, şi odată, de 
doudori, a aruncă zarul este un foc distins şi cum 
se cade, dar nu câştigă acela ce joacă cu Păcatul 
în tăinuita Casă a Ruşinei“, 

* 

Nu erau de loc forme aeriane, aceste fiinţe 

caragioase ce săreau cu o asemenea veselie: pentru 

Nu este graţie...! Preotul slovac Andrei 
Hlinea, condamnat pentru „agitaţie“ la 2'/, uni 
închisoare de stat, dorind să profite de favorul 
ce-i acordă legea de a-şi putea recâştigă liber- 
tatea după implinirea a două părţi din pedeapsă, 
— a adresat ministrului de justiţie o petiție 


în senzul acesta. 
Ministrul, însă, a refuzat rugămintea mar- 


tirului slovac, dupăcum refuzase, la vremea sa, 
şi rugămintea colegului nostru George Stoica, care 
la 9 August va ieşi din închisoare dela Seghedin, 
după ce a stat acolo 18 luni.... 

Pentru „agitatori“ nu este graţie, nici chiar 
nu li-se acordă favorurile legale ce se acordă și 
furilor şi ucigaşilor.,., 


Și Francezii aprobă pe medicii români. Ho- 
tărirea medicilor români de-a nu luă parte la 
congresul internaţional de medicină din Buda- 
pesta a produs cea mai bună impresie in toate 
cercurile culte din lume. Numai câţiva șovinişti 
neo-maghiari încearcă să reducă importanţa a- 
cestei hotăriri vrednice de un corp matur şi 
savant cum e corpul medicilor din România. 

Am arătat până acum ecoul ce l'a găsit 
această hotărire la medicii boemi. La rândul 
lor, medicii francezi aprobă și ei hotărârea me- 
dicilor români. In „Revue générale des sciences“, 
ce apare la Paris, Louis Olivier face următorul 
comentar la hotărârea medicilor români: 

„Comitetul format pentru participarea ro- 
mânilor la congresul internațional de medicină 
care trebue să se ţie la Budapesta, în luna lui 
August, a adoptat, cu unanimitatea membrilor, o 
hotărire al cărui răsunet va fi considerabil. A 
hotărit ca nici un medie român să nu ia parte 
“la acest congres, 

De sigur că comitetul a avut motive destul 
de grave ca să ia cu unanimitate o astfel de 
hotărire. Aceste motive trebuese căutate în po- 
litica de apăsare a guvernului austro-ungar, — 
politică care n'ar putea să îcăiestul de energic veş- 
tejită de toţi acei pentru cari ideile de dreptate 
şi de libertate nu sunt cuvinte goale. 

Nu vorbim numai de şirul neintrerupt de 
persecuții ale căror jertfe cad diferitele po- 
poare cari alcătuiesc Ungaria, nici de procede- 
urile de stârpire sistematică a elementului ro- 
mânesc in Bucovina. 





„PARA NOASTRA“ 





Un fapt scandalos s'a întâmplat zilele a- 
cestea: condamnarea şi închisoarea femeii unui 
deputat român, doamna Aurel Vlad, a cărei 
crimă, de neiertat în ochii judecătorilor (subli- 
niat în textul francez. N. R.) unguri, e c'a sfă- 
tuit pe copiii de şcoală să nu lase la o parte 
studiul limbei lor strămoşeşti. D-na Vlad a fost 
condamnată pentru acest fapt la mai multe luni 
de închisoare. i 

S'ar putea crede, după povestirile persecu- 
tiei germanice din Polonia și din Alsacia-Lorena, 
că numai Germania aveă întâietatea acestor bar- 
barii. Nu-i aşa; Austro-Ungaria, „ajutătorul stră- 
lucit*“, pe care-l prea măreşte Kaiserul, este 
geloasă de laurii germani. Se înţelege că me- 
dicii români nu puteau să fie oaspeţii autorită- 
tior ungurești şi să ia parte la serbările şi la 
primirele oficiale de la Budapesta. 

Dacă ştiinţa, spuneă Pasteur, ware patrie, 
savantul trebue să aibă una“. Dacă popoarele ci- 
vilizate au protestat împotriva crimelor Sulta- 
nului rog în Armenia şi împotriva uneltirelor 
germanismului în Polonia, ustăzi e de datoria lor 
să aprobe sentimentele cari insufleţesc România 
întreagă şi o face să se ridice, intrun obştese 
avânt de revoltă, împotriva apăsării ungurești. 

Credem a şti că protestarea medicilor și 
biologiştilor români ridică in acest moment o 
emoție indreptăţită pe la Cancelarii şi că con- 
gresul anunţat se va resimţi nu numai de ab- 
ținerea lor, dar şi de aceea a unui mare număr 
al coniraţilor lor streini.“ 


CRONICA LITERARĂ ȘI ARTISTICĂ 


Schimbări la reviste. DI Octavian Goga, 
unul dintre întemeietorii revistei „Luceafărul“, 
la care figură şi în calitate de coproprietar, s'a re- 
tras dela numita revistă cu care nu va aveà de 
acd înainte nici o legătură şi la care nu va mai 


colaboră,. 
o 


O mică lămurire sar păreă că trebue să 
dăm domnului lorga, care într'o frază încureată 
din numărul 76 al „Neamului românesc, unde 
poartă nou răsboiu cu revista „Viaţa românească“, 
ne amestecă și pe noi. lată ce spune: — „Şi 
„Luceafărul“ din Sibiiu e „Țara noastră“, și re- 
prezintă partea din Ardeal pe care, dupăce a 
terfelit-o „Viaţa românească“, a izbutit a o anexă 
cu cele mai nobile mijloace de convingere“... 

Va să zică: „Luceafărul“ e „Ţara noastră“ şi 
invers. Păi, nu stăm tocmai aşa, domnule Iorga, 
şi vă rugân. să nu ne confundați. Și încă ceva: 
„Țara noastră“ n'a fost nicicând „terfelită“ de 
„V. R“ cu care am păstrat dela început cele 
mai cordiale raporturi. Cât despre „anexare“, — 
să nu mai umblăm cu vorbe goale... Când se va 
desvăță distinsul nostru istorie de obiceiul ciudat 
de-a țese itele bânuelilor urite?... 
o 

„Horla“, celebra bucată în proză de Guy 
de Maupussant, începe a se tipări în numărul 
nostru de astăzi. Traducerea este datorită dlui 
V. Demetrius, unul din talentaţii noştri poeţi de 


astăzi. 
9 


„Evenimentul“ despre Duilă. Confratele „Eve- 
nimentul* din laşi consacră o serie întreagă de 
articole expectoraţiunilor dlui Zamfirescu în po- 
triva poeziei poporale. Și venind, vorba şi de ilustra 
origine a ponegritorilor, numitul ziar spune că 
numai in fabule se mai găseşte o astfel de ju- 
decată : 

— Ştii din ce neam mă trag 

Și că strămoşii mei 

Sunt fii de Dumnezei? 

Nemuritorii toți din cer când au fugit 

Sub nume de pisiei în lume au trăit, 

Preoţii egipteni în templuri îi slăvese 

Şi nişte tigri mici cu noi se potrivesc... 
zice pisica sălbatică, Tigrului, iar aceasta îi răs- 
punde: 


Dacă strămoşii tăi 

Cu tine semănau, 

Fireste erau prosti 

Câţi lor li-se închinau; 

lar dacă au avut 

Ceva dumnezeiesc, 

Eu te compătimese 

Și pentru starea ta 

De milă sunt pătruns, 

Căci drept de-ar fi ce spui: 
- Zău, prea rău ai ajuns. 

Fără comentar ! 


o 

Mai multe ziare din Bucureşti au reprodus 
articolele şi poezia noastră, consacrate eminen- 
tului plagiator Zamfirescu. Singura gazetă, însă, 
care din motive de corectitudine colegial!ă era obli- 
gată să reproducă lămuririle noastre — „Epoca* — 
nu ni-a făcut aceasta cinste. In schimb ea tipă- 
reşte în timpul din urmă poezii traduse de un 
anumit Narcis (să nu fie oare tot Duiliu?), cari 
merită să fie relevate, ca să se vadă gustul literar 

aceia a căror vieți erau reţinute înlănțuite şi ale 
căror picioare nu se puteau mişcă în libertate, — 
ah! Rănile lui Christ! dâusele erau vieţuitoare şi 
grozave la vedere. 

In cercuri, în cercuri, valsau într'un vârtej; 
unele se învârtiau pereche marghiolite; cu paşi atec- 
taţi de semivirtuţi, altele atingeau scările: şi cu 
gareasucuri subtile şi ochiade mângăitoare, fiecare 
dintre dânsele ne asistă în rugăciunile noastre. 


* 


Vântul de dimineață începu să geamă, dar 
noaptea nu dispărea; pe gherghefu-i uriaş țesetura 
negurilor alunecă până ce fiecare fir eră ţesut: şi 
pe când ne rugam, frica Dreptăţei Soarelui ue apucă, 

Vântul gemător veni să rătăcească în jurul 
zidurilor închisoare:, până ce, ca o roată de oțel 
care se învârteşte, simţirăm clipele pătrunzându-ne: 
O! vânt gemător! ce am făptuit ca să avem un 
asemenea paznic? l 

In sfârşit am văzut umbra zăbrelelor, ca o 
țesătură de plumb fasonat oglindindu-se pe zidul 
văruit din fața patului meu de scânduri, şi am 
ştiut că unde-va, în lunie, zorii îngrozitori ai lui 
Dumnezeu erau roşii. 

* 

La şase, fiecare își mătură celula, dar avântul 
tremurător al unui zbor puternic umflă închisoarea, 
căci Domnul Morţei cu suflarea-i' de gheaţă întrase 
într'ânsa ca să ucidă. 





Dânsul nu trecu în purpură pompoasă şi nu 
călăreă pe un roib de o albeaţă lunară. Trei metri 
de frânghie şi o scândură, iată tot ce-i trebuiă spân- 
zurătoarei: astfel, cu frânghia mârşeviei Crainicul 
veni să făptuiască opera-i tăinuită. 

Ei 

Eram ca oamenii ce într'o mlaștină de scâr- 
boasă întunecime înaintează pipăind ; nu îndrăzneam 
să Buspinăm o rugăciune nici să dăm curs liber 
nelimştei noastre: ceva murise în fiecare din noi 
şi ceia ce murise era Speranţa, 

Căci sălbatera Dreptate a omului îşi u: mează 
calea dreaptă fără nici o abatere: dâusa loveşte pe 
cel slab, loveşte pe cel tare în mersu i neîmblânzit: 
cu tocu-i de fier striveşte pe cel tare, monstruoasa, 
paricidă ! 

+ 

Aşteptam ora opt: limbile noastre erau în- 
cărcate şi însetate: căci lovitura ceasului este lo- 
vitura Destinului care face pe om blestemat, şi Des- 
tinul întrebuințează un lat, pentru omul cel mai 
bun cât şi pentru cel mai vătămător. 

Nu avem altceva de făcut decât să aşteptăm 
semnul ce trebuiă să se arate; deci, ca forme de 
piatră într'o vale singuratecă, aşa şedeam toţi, ne- 
mişcati şi muţi: dar inima fiecărui băteà puternic 
şi grăbit, ca un smintit pe o tobă. 

$ 

Cu o lovitură neaşteptată, horologiul închi- 

soarei sgudui aerul tremurător, şi din celula în- 





treagă se ridică un geumăt de nepuntineivasă dis- 
perare, ca, strigătul vre-unui lepros în vizunia sa, 
ce speriă auzul m aştinelor. 

Şi dupăcum se văd cele mai grozave lucruri 
în cristalul unui vis, văzurăm uleita frânghie de 
cânepă agățată de grinda înegrită şi auzirăm ru- 
găciunea pe care laţul călăului o sugrumă într'un 
strigăt enorm. 

IV. 


Nu se spune liturghie în ziua în care se spân- 
zară un mort: inima Duhovnicului este prea bol- 
navă, sau fața-i prea palidă, sau stă scris în ochii 
săi ceia ce nimeni nu trebuie să vadă. 

Astfel ne ţinură închişi până după amează, 
apoi, clopotul sună şi Gardienii cu cheile zornăind 
deschiseră fiecare celulă şi coborârăm greoiu scara 
de fier, fiecare afară din Iadu-i distruet, 

Afară în blândul aer al lui Dzeu ne plimbarăm, 
dar nu ca de obiceiu, căci fața acestuia era albă 
de frică, iar fata celui-lalt cenuşie şi nici odată, 
n'am văzut oameni trişti privind cu atâta intensi- 
tate ziua. 

Nici odată n'am văzut oameni trişti privind 
cu un ochiu atât de intens micul cort albastru ce 
noi, prisonierii, numeam cer, şi fiecare nouraş ne- 
păsător ce treceă în fericită iibertate, 

Dar se găseă printre noi ce mergeau cu capul 
plecat, şi ştiam că, daca fiecare ar fi avut ce se 
cuvine, toţi ar fi meritat să moară: dânsul nu uci- 

al acestui confrate. Iată câte-va versuri narci- 
siane, traduse din autorul francez Harancourt: 

După o lungă ne'nfrânată 

Şi năvalnică orgie 

Dragostea-mi extenuată 

Cu încetul ne-a lăsat, 

Insă carnea mea pistrat-a 

Călduroasa nostalgie 

A visărilor ce fruntea-mi 

Pe-al tău braţ le-a legănat. 


Ca o văduvă în doliu 

Pielea-mi urlă şi te chiamă... 
Pe-acel pat mormânt în care 
Fericirea mi-o zărese, 

Mai pe sus ca al meu suflet 
Corpu-mi, sclav, îţi poartă teama 
Şi tot plâng gândind la tine, 
Eu, ce nu te mai iubesc... 

Ne surprinde să vedem versuri că „pielea-mi 
urlă şi te cheamâ* intrun organ în care dl Me- 
hedinţi făcuse propagandă în contra „Suburei“ ... 

© 

A murit poetul cel mai popular gi cel mai 
iubitor de vieață al Germanilor: Detlev v. Lilien- 
cron, în vârstă de 65 de ani. Răposatul n'a fost 
cunoscut la noi. Nici poeziile lui pline de sănă- 
tate, nici nuvelele lui de răsboiu nu au găsit tra- 
ducători. De vină va fi fost şi greutatea de a tra- 
duce aceste opere cu foarte mult colorit local 
şi spirit curat german. 

o 

Ghenealogia lui Zamfirescu. Pe larg şi cu 
multă nimerită zeflemea se ocupă şi revista 
, Vieuța Românească“ despre ilustra origină a 
plagiatorului. Autorul acestui articol il aseamănă 
pe dl Zamfirescu cu un tip patologie „prezentat 
de doctorul Babeş la o conferinţă şi care se 
lăudă mereu, că are un milion de vagoane de 
grâu şi o sută de mii de moșii... 

Reducând la ridicol afirmaţia cu origina bi- 
zantină, „Vieaţa rom.“ continuă: 

„Dar cum ziceam, dl Zamfirescu n’sre nimic de-a 
face cu acel Lascaris, care poate să fi fost vre-un vizitiu 
de circ, ajuns împărat prin favorurile împărătesei.  D-sa e 
Zamfirescu şi nici un Zamfirescu sau un Popescu n'a fost 
pe tronul bizantin. Curios este că tocmai la „fiul negusto- 
vului din Focşani“, dl Zamfirescu nu răspunde. Dar noi 
care cunoaștem mentalitatea noului academian, am pune 
rămăşag că tocmai negustorul din Focşani, care trăiă din 
munca sa onestă, eră mai de ispravă decât toată istoria bi- 
zantină invocată de d-sa. 

„Ce să mai zicem de afirmarea că la 1757 strămoșii 
autorului din ţara noastră nu se coborâseră încă din mai- 
muţă“?! Țăranul e maimuţă după di Zamfirescu?! Nu 
putem decât să comparăm stima şi dragostea pe care o arată 
ţărănimii române boeri adevăraţi ca Alecu Russo, Kogălni- 





„TARA NOASTRA“ 


ceanu, Alexandri gi adavăraţi aristocrați intelectuali, ca dl 
Maiorescu, cu disprețul adânc pe care il arată un ciocoi în- 
fumurat ca dl Zamfirescu, — asemănat cu drept cuvânt de 
„Ţara Noastră“ unei masline pricopaite. 

„Di Goga însă este dintr'o veche familie preoțească, 
ceeace de fapt echivalează cu o aristocrație intelectuală. 
Și de alfel am puteă aminti dlui Zamfirescu, că bunicul lui 
Goethe a fost croitor la început şi mai pe urmă hangiu; 
bunicul după tată al lui Schiller a fost brutar. Cum s'ar 
fi raţoit faţă de dânşii di-Zamiireseu Byzanţ cu ghenealo. 
ghia dsale bizantină, dacă le-ar fi fost compatriot şi con- 
temporan !.. .% 

Articolul continuă în tonul acesta, scoțând 
la iveală multele slăbiciuni ale omului şi scriito- 


rului Zamfirescu. 
o 


Un nou plagiator. In timpul când noi pu- 
neam pe două coloane pe nepotul de văr al bi- 
zantinului Lascaris, „Vieaţa Românească“ făceă 
aceeaş operaţie cu un doma N. Em. Teohari, 
colaborator al dlui N. Dragomirescu la „Convor- 
biri critice“. DI Teohari adică voind să caracte- 
rizeze comicul în comediile lui Caragiale, plagiă 
pe larg cartea „Le Rire* a franţuzului H. Ber- 
gron, ceeace se dovedeşte cu vârf şi indesat. DI 
Zamfirescu se poate deci bucură, căci nu e singur. 


Socios habet malorum ! 
o 


Di Gârleanu publică în ediţia a 2-a, colecţia 
sa de schiţe şi nuvele Bătrânii. Noua ediţie, apă- 
rută la Socec, este mult mai bogată ca cea dintâi, 
iar ca înfăţişare este una din cele mai frumoase 
cărţi ieşite în timpul din urmă. Preţul 2 lei 50. 


o 
„Calea sufletului“ este titlul noului volum 
de proză al colaboratorului şi amicului nostru 
Caton Theodorian. Aceasta nouă culegere de nu- 
vele a apărut lu „Minerva“ şi face parte din căr- 
tile de seamă ale acestui harnic institut de edi- 


tură. Preţul 1 leu 50: 
o 


Tribut Franţei. Reprezentantul Societăţii oa- 
menilor de litere din Paris, dl Silverhmis, a plecat 
zilele trecute din București, ducând cu sine suma 
de 25.000 lei, încassaţi cu sila dela editorii ro- 
mâni pentru traduceri din literatura franceză ! 
Drept răsplătire di Silverhmis a promis că va face 
să apară la Paris in fiecare an câte un volum 
de literatură română în traducere franceză | 


eo 
Grigore Ventura, vechiu publicist în Bucu- 
reşti, a murit. El a fost autorul Romanţei „Doi 
ochi am iubit“, — romanţă care nu va muri 


“niciodată. 

Serbările dela Sinaia. 


— O voce austriacă. — 

Ziarul vienez „Reichspost*, organul oficios 
al partidului creştin-social din Austria, publică 
asupra serbărilor ce-au avut loc la Sinaia ur- 
mătorul articol interesant, pe care ţinem să-l 
cunosscă în întregime şi cititorii noştri. 

„Serbările dela Sinaia au trecut, Arhiducele 
Franz Ferdinand sa întors din România găzdui- 
toare. Nu mai răsună corurile elevilor cari cântau 
„Gott erhalte“, nici manifestaţiile entuziaste ale 
poporului român pentru moștenitorul habsburgic, 
In pădurile Peleşului nu mai vibrează salvele de 
bucurie; dar ecoul acestor mărturisiri de iubire 
şi venerație al poporului român faţă de moște- 
nitorul monarhiei Habsburgilor răsună în toată 
Austria şi ațâţă sentimente de bucurie sinceră. 

Se știe în Austria: primirea făcută de Casa 
regală românească şi de către tot poporul ro- 
mânese Arhiducelui moştenitor şi ilustrei sale 
soţii, eră mai mult decât o găzduire, eră o iz- 
bucnire a inimei, bucuria de a-și manifestă niște 
sentimente cari de mult timp căutau o expre- 
siune clară și imediată. 

Poporul român a fost totdeauna simpatie 
monarhiei Habsburgilor și, în Austria, firele te- 
sute de istorie şi de prigtinie între noi şi Ro- 
mâni n'au fost niciodată rupte. 

La Români se poate vedeă ce 'nseamnă a 
fi credincios şi curagios; istoria monarhiei este 
bogată în mărturisiri de fapte înalte săvârşite de 
descendenţii coloniștilor români, cari fură primele 
elemente de civilizaţie în Ungaria de sud în zi- 
lele noastre. Şi dacă formarea statelor în orientul 
apropiat a prezentat un punct clar pentru mo- 
narhie, atunci e desigur măreaţa  desvoltare 
atinsă de România sub regele Carol, desvoltare 
care a transformat-o întru un centru de muncă 
intelectuală şi economică. 

O comunitate reală de interese leagă re- 
gatul de monarhie. Din punctul de vedere politie 
monarhia, cu puternica aliată Germania, constitue 
punctul de sprijin al regatului dunărean, care e 
izolat ca naţionalitate, aproape înconjurat de 
popoare streine și expus atacurilor lor. Numai 
unit cu cele două puteri centrale ale Europei, 
el poate mai bine să-și asigure viitorul. 

Austro-Ungaria şi Germania, dimpotrivă, 
câştigă prin prietinia României pentru tripla 

sese decât un ce care trăiă, pe când dânşii ucise- i 


seră un lucru mort. 

Căci acela care a doua oară păcătueşte tre- 
zegte la chin un suflet mort, îl scoate din linţoliu-i 
pătat, îl sângerează din nou, şi-l face să sângereze 
picături largi de sânge, şi-l face să sângereze în 


zadar | 
4 


Ca maimuțe sau clowni, în alaiu monstruos, 
înstelați de săgeți de desemn neregulat, în tăcere 
ne plimbam în jurul curței pe astfaltul lunecos; 
în tăcere înconjuram curtea şi nimeni nu spunea 
un cuvânt. 

In tăcere tnconjuram rurtea şi în fiecare creier 
gol, Memoria lucrurilor grozave se înfunda ca un 
vânt îngrozitor; Oroarea se răţoiă dinaintea fie- 
căruia, iar Teroarea se căţără pela spate. 

* 

Gardienii se rățoiau pe ici pe colo, păzind 
turma lor de bestii; uniformele lor erau nouă şi 
ținuta de Duminecă, dar noi ştiam la ce treabă 
fuseseră prin varul viu de pe ghetele lor. 

Căci acolo, unde mormântul se deschisese larg, 
acum nu mai era mormânt de loc: abia un pumn 
de pământ şi nisip aproape de zidul hidos al în- 
chisoarei şi o grămăjioară de var ars pentru ca 
omul să aibă un lințoliu. 

Caci are un lințoliu, acest nenorocit, cum pu- 
ţini oameni pot să ceară: în fund de tot, în josul 
unei curţi de închisoare, gol pentru mai mare ru- 


şine, el zace, cu lanţuri la fiecare picior, învăluit 
într'un cearşeaf de fiacări! 

Mereu varul arzător mistueşte carnea şi oa- 
sele sale, el roade oasele frânte peste noapte, iar 
carnea fragedă peste zi, el mănâncă carnea şi oa- 


sele rând pe rând, dar roade inima neîncetat. 
e 


Timp de trei ani îndelungaţi nu vor mai se- 
mănă şi plantă aci: timp de trei ani fndelungați 
locul blestemat va fi sterp şi gol şi va privi cerul 
cu o privire fără de căinţă. 

Ei cred că o inimă de ucigaș ar corupe fie- 
care sămânță ce ar sămănă. Aceasta este neadevăr! 
Binevoitorul pământ al lui Dumnezeu este mai ge- 
neros de cât ştiu oamenii şi trandafirul roşu ar în- 
flori mai roşu, iar trandafirul alb mai alb. 

Din gura lui un roşu, roşu trandafiri Din 
inima sa unul alb! Căci cine poate spune în ce 
chip straniu Christos îşi arată voinţa de când cio- 
magul uscat ce purtà pelerinul a infiorit la vederea 


marelui Papă? 
* 


Dar nici trandafirul coloare de lapte, nici cel 
roşu nu pot înflori în aerul unei închisori: cioburi, 
pietre, silex, iată ce ne dau; căci se ştie că florile 
câte odată au liniştit desperarea omului simplu. 

Astfel, nici odată trandafirul roşu — viu, 
nici cel alb, petală cu petală, nu va cădea pe pu- 
ținul pământ şi nisip lângă zidul hidos al închi- 





soarei ca să spuie oamenilor ce trec prin curte că 
Fiul lui Dumnezeu a murit pentru toți. 
* 

Totuşi, cu toate că hidosul zid al închisoarei 
îl înconjoară şi că un spirit legat în lanţuri nu 
poate rătăci noaptea şi că spiritul ce zace în pă- 
mânt atât de nelegiuit nu poate decât să plângă, 

El se găseşte în pace — mizerabilul — în 
pace, sau va fi în curând: aci nimic nu-l poate 
nebun), iar Teroarea nu se plimbă în ziua mare 
câci Pământul fără lumină în care se odihneşte nare 


nici Soare piri Lună. 
La 


L-au spânzurat cum se spânzură o vită: nici 
clopot mau sunat ca să deie o umbră de pace su- 
Aetului său îngrozit, ci în grabă l-au dus şi l-au 
ascuns într'o gaură. 

L-au desbrăcat de hainele-i de pânză şi l-au 
dat pradă muştelor: şi-au bătut joc de gâtu-i roşu 
şi umflat şi de ochii săi limpezi şi nemişcaţi şi cu 
risete sgomotoase l-au ghemuit în linţoliul în care 
odihneşte condamnatui lor. 

Duhovnicul nu va îngenuncheă lângă acest 
mormânt dezonorat şi nu-l va însemnă cu Crucea 
binecuvântată ce Christ pentru păcătoşi a dat, pentru 
că omul era unul dintr'aceia pentru cari Christ a 
coborât pe pământ. 

Totuşi, totul este bine: el n'a trecut de cât 
de marginele cunoscute ale Vieţei : şi pentru dânsul 
lacrimi streine vor umpleă urma de multă vreme 

alianță o aliată a căreia forţă trebue să fie 
foarte mult apreciată din pricina situaţiei sale 
geografice şi fiindcă joacă un rol decisiv în 
oare-cari chestiuni de politică europeană. 

E drept că suferințele poporului român din 
Ungaria au întunecat această prietinie naturală; 
mari sunt încercările la cari e expusă iubirea 
credincioasă a Românilor din Ungaria de sud şi 
din Transilvania, 

Nu poţi să-i citeşti istoria fâră ca roşaţa 
rușinei să ţi se urce în obraz. 

Urmaşilor grănicerilor din Năsăud cari apă- 
raseră altă-dată frontiera Imperiului cu aurul şi 
cu sângele lor şi câştigară, prin credinţa lor, cele 
mai inalte distincţiuni pe câmpul de luptă, li se 
ridică bursele din fondul creat de ei înşişi pentru 
întreţinerea studenţilor săraci. 

Guvernul maghiar continuă să refuze aceste 
burse, astfel ca să împiedece formarea unei elite 
intelectuale în ţinuturile românești. S'au pedepsit 
in Ungaria fete pentru că la şorţul costumului 


lor naţional se aflau culorile cari fac parte din 


tricolorul naţional. 

La o înmormântare s'au trimes jandarmii 
să împiedece ca coroana trimisă din România 
să aibă panglica cu culorile regatului vecin. Fie- 
care mişcare a spiritului românesc, cât de cre- 
dincios să fie el monarhiei, este brutal reprimată 
în Ungaria; sărmana columnă de peatră călcă- 
roasă, „Piatra Libertăţii“, ridicată într'un câmp 
de porumb la Blaj şi lângă care Românii ju- 
rară credință Casei Habsburgilor la 1848, n'a 
scăpat nici ea fanatismului de persecuție al Un- 
gurilor. Ca şi cum ar fi vrut să facă o demon- 
straţie impotriva vizitei de la Sinaia, ministrul 
instrucţiunii publice, contele Apponyi, a lansat 
zilele acestea un ucaz bănuind sforțările şcola- 
rilor români şi adăugând încă ceva la Janţul de 
oprimare despotică. 

Cu toate acestea, acest popor a păstrat o 
iubire atingătoare în adâncul sufletului său. Ne- 
dreptăţile cu cari a fost hrănit, relele tratamente 
pe cari le-a îndurat din partea guvernelor şovi- 
niste ale Ungariei n'au putut să-i schimbe încre- 
dârea in monarhia Habsburgilor, nici să-l fm- 
pedice să găsească la picioarele tronului nădejde 
pentru viitor. 

Sar fi putut crede că această dragoste, care 
se traduceă prin manifestații entuziaste pentru mo- 
narhie şi pentru Casa domnitoare în timpul zi- 
lelor de la Sinaia, și mai cu seamă in omagiile 














"ȚARA NOASTRA“ 


Românilor alungaţi din propria lor ţară, va atinge 
pe acei cari au făcut atât de mare rău acestui 
popor. Dar în toată presa şovinistă maghiară nu 
se găseşte nici un cuvânt de căinţă; din contră, 
sa încercat să se transforme îutr'o afacere de 
stat faptul că Arhiducele moştenitor a primit la 
Castelul Peleş oameni cari chiar în amăreala exi- 
lului n'au renunţat la dragostea lor arzătoare 
pentru Casa Habsburgilor. S'au venerat în Un- 
garia nişte răsvrătiţi ca Kossuth şi Râkoczy ca 
nişte sfinţi naţionali, şi s'a apelat pentru ei, într'o 
măsură mai mult decât mare, la generozitatea 
aceluia care poartă Coroana; dar pentru că re- 
prezentantul Casei imperiale primeşte cu bună- 
tate şi dragoste oameni cari au părăsit Ungaria, 
nu ca răsvrătiţi şi nici ca trădători, oameni cari 
av rămas pănă acuma cetăţeni credincioși ai mo- 
anarhiei, se aud încriminări violente. 

Displăcerea resimţită de Kossuthiști prin 
faptul că Arhiducele moştenitor a dat românilor 
o probă de bună-voinţa unui adevărat mare se- 
nior, a unui Habsburg din cap până în picioare, 
şi încercările odioase prin răspândirea de ştiri falşe 
şi tendenţioase asupra zilelor de la Sinaia, nu 
vor fi nici-odată în stare să strice bucuria pe care 
o pricinueşte roada frumoasă a acestei vizite. 


Astăzi s'a arătat că simpatiile entuziaste de 
cari fură înconjurați şefii partidului creştin social 
acum 3 ani, când au vizitat România, au găsit 
o sancţiune augustă în sentimentele pe cari le in- 
cearcă casa Habsburgilor, | 

Arhiducele Franz Ferdinand a fost tălmă- 
citorul indicat al monarhiei şi ori-cine poate fi 
sigur că acest Prinţ cavaleresc, care a câștigat 
la Sinaia inima Românilor, este omul care ştie 
să-şi traducă vederile în acte. 


Intreţinerea de relaţiuni comerciale mai 
strânse, de natură ca să dea deopotrivă satis- 
facţia dorințelor economice ale României, vor 
confirmă în curând, nădăjduim, bunele intenţiuni 
de cari este insufleţit pentru România ori ce om 
politic al monarhiei cu judecata dreaptă. 

Poporul întreg al Austriei îşi exprimă mul- 
tumirea sa adâncă faţă de poporul român şi Casa 
lui regală, pentru zilele de la Sinaia şi pentru 
sentimentele ce-au manifestat. 

se 

Suntem în măsură de a anunţă că Arhidu- 
cele moștenitor este pe deplin satisfăcut de re- 
zultatul călătoriei sale în România. 

Mărturisirile de dragoste pe cari le-a primit 
cu ocazia vizitei de la Sinaia au fost aşa de ex- 
cepționale încât Arhiducele vorbeşte cu o pro- 
fundă emoție de impresiile pe cari le-a cules. 

Familia regală a înconjurat Auguştii săi oas- 
peţi cu o graţie fermecătoare şi poporul s'a în- 
trecut în surprinderi plăcute; tinerimea şcolară 
şi chiar oameni bătrâni primeau pe Augușştii oas- 
peti în sunetele imnului imperial, cântat uneori 
în limba germană. 

Toate aceste festivități în cinstea perechei 
archiducale au fost traversate de un vânt armo- 
nios. Nici o notă discordantă n'a turburat aceste 
zile, cari au fost o probă strălucită de dragostea 
călduroasă faţă de monarhie și de casa domni- 


toare. 
Se poata admite că în convorbirea de mai 


mult de o oră pe care a avut-o arhiducele moş- - 
tenitor cu președintele consiliului, di I. Brătianu, 
s'au schimbat vederi foarte de seamă.* 


Cântec... 


Iubirea mea, de ce nu-i steauă 
Să-ţi Jure ochii într'o sară? 

Iubirea mea de ce nu-i rouă, 

Pe buza ta ca să răsară? 


De ce nu-i floare mândr "albastră, 
Ce sub privirea ta senină 

Își înfloreşte în fereastră, 
Umplându-ți viața de lumină? 


De ce nu-i pasăre măiastră 
Ce fuge dintr'o colivie, 

Ki-şi. face cuib la casa noastră, 
Să-ţi cânte toată ziua ţie ?... 


De ce nu poate fi făclie 
Ce-ţi luminează 'ntreaga casă 
Și coala albă de hârtie, 


Când trist şi singur scrii la masă? 


Colane de mărgăritare 
De gâtul tău să se anine?. .. 
De ce-i un foc nebun pe care 
Íl port înăbușit în mine?!.., 
Elena din Ardeal. 


CR E E i Rh a E a i E EE: 





frântă a Milei, căci cei ce-l vor plânge vor fi cei 
respinşi, iar respinşii totdeauna plâng. 
y. 

Nu ştiu dacă Legile au dreptate, sau dacă 
Legile sunt nedrepte; tot ce ştim noi, prisonierii ce- 
lulei, este că zidul este solid; şi că fiecare zi este 
ca un an, un an al tărui zile sunt lungi. 

Dar aceasta, o ştiu, că ori ce Lege făcută de 
cătră oameni pentru Om de când un Om, cel din- 
tâiu, a luat vieața fratelui său şi a început lumea 
mâbnirei, ori ce Lege râspândeşte sămânța bună 
şi păstrează glonţul. 

Şi aceasta o ştiu, — şi cât ar fi de cuminte 
dacă fiecare ar puteă de asemenea s'o ştie — că 
fiecare închisoare ce oamenii clădesc este clădită 
cu cărămizile infamiei şi închisă cu zăbrelele de 
frică să nu vadă Christ cum oamenii îşi chinuese 
frații. 

Cu zăbrelele ei slutesc luna grațioasă şi or- 
besc bunul Soare: şi bine fac de îşi ascund Iadul, 
căci se petrec lucruri ce nici Fiul lui Dumnezeu 
nici Fiul Omului war trebui să vadă. 

* 

Acţiunile cele mai josnice, ca ierburi otrăvite, 
înfloresc în aerul închisoarei; numai ce-i bun în 
Om se istoveşte şi se vestezeşte aci: palida Neii- 
nişte veghiază dinaintea barierei greoaie, iar Gar- 
dianul este Desperarea. 

Căci ei flămânzesc copilul mic îngrozit până 
ce plânge zi şi noapte: şi chinuese pe cel slab, 








biciuese pe idiot şi batjocurese bătrânii albiţi; unii 
nebunese, toţi devin mai vătămători de cât vre-o 
dată şi nimeni nu poate spune un cuvânt. 

Fiecare celulă strâmtă ce locuim este o scâr- 
boasă şi întunecată latrină, iar suflarea fetidă a 
Morţei vieţuitoare sugrumă fiecare ferestruică ză- 
brelită; iar totul, afară de Dorinţă, se face pulbere 
în maşina Umanitate. 

Apa sălcie pe care o bem alunecă, mocirlă 
grețoasă, iar pâinea amară pe care o cântăresc cu 
grije este plină cu cretă și var, şi Somnul nici 
odată nu se cultă, ci umblă cu ochii rătăciţi — im- 
plorând Timpul. 


* 

Dar cu toate că Foamea slăbită şi Setea fi- 
ravă, ca levăuţica şi vipera, combat, nimeni nu se 
sinchiseşte de mâncarea închisoarei, căci ceia ce tn- 
ghiaţă şi ucide cu desăvârşire este că fiecare piatră 
ce ridicăm peste zi devine peste noapte inima noastră. 

Cu miezul nopţiei vecinic în inimă, şi cu amurgul 
în celulă, învârteam manivela şi scămoşeam från- 
ghia, fiecare în iadu-i distinct, iar tăcerea este mai 
de temut de cât sunetul clopotelor de bronz. 

Nici odată un glas uman nu se apropie să 
spuie o vorbă iubitoare: ochiul ce ne pândeşte prin 
ferestruică este nemilos şi aspru, şi de toţi uitaţi 
putrezim şi putrezim, sufletul şi corpul stricate, 

Și astfel ruginim lanţul de fier al Vieţei, în- 
josiţi şi singuri, iar unii blestem și alţii plâng; alții 
iară nu lasă să audă cel mai mic geamăt; dar le- 





gile eterne ale lui Dumnezeu sunt miloase şi frâng 


inima de piatră. , 


Şi fiecare inimă umană care se frânge într'o 
curte sau într'o celulă de închisoare, este ca frânta 
casetă care şi-a dat comoara Domnului şi a um- 
plut necurata locuinţă a leprosului cu parfumul cel 
mai preţios de mirodie. 

Ah! Fericiţi acei ai căror inimi se pot frânge 
căștigând pacea iertărei! Cum ar putea altfel omul 
să-şi facă planul şi să-şi curețe sufletul de păcat? 
unde-ar puteă întră dacă nu într'o inimă frântă, 
Domnul Christ? 


Și omul cu gâtul stacojiu şi umflat şi cu ochi 
limpezi şi neclintiţi, aşteaptă sfintele mâni ce au 
luat pe Hoţ în Raiu, căci Domnul nu disprețuiește 
inima frântă şi obidită. 

Omul în roşiu care ceteşte Legea i-a dat trei 
săptămâni de vieaţă, trei sătămâni mititele ca să-şi 
vindece sufletul de neînţelegerea sufletului său şi 
ca să curețe de cea mai neînsemnată picătură de 
sânge, mâna care ţinuse cuțitul. 

Şi cu lacrimi de sânge şi-a curăţat mâna care 
ţinuse oţelul; căci singur sânge poate şterge sânge 
şi numai lacrămile pot vindecă; iar pata stacojie 
ce veneă dela Cain, deveni pecetea albă ca zăpada 


lui Christ. 
VI. 


In celula dela Reading, lângă oraş, există un 
mormânt de infamie, şi aci zace un mizerabil mâncat 

CRONICA EXTERNĂ. 


Criza guvernului din Franţa. Pe neașteptate, 
guvernul francez prezidiat de Clemenceau a 
primit în camera franceză un vot de neincredere 
care l-a îndemnat să-şi prezinte demisia. Preşe- 
dintele Fallières a primit demisia guvernului şi a 
început numai decât tratative cu mai mulţi bărbaţi 
politiei pentru alcătuirea noului cabinet. 

Antecedenţele demisiei sunt următoarele: 

Camera franceză numise de vreme multă o 
comisiune pentru cercetarea fraudelor dovedite 
în marina de război a republicei. 

Preşedinte al acestei comisiuni a fost numit 
fostul ministru de externe Delcass6. Au fost 
ascultați o mulţime de foști și actuali functio- 
nari ai ministerului, industriaşi și furnizori, şi a 
produs mare emoție în timpul anchetei când s'a 
aflat că fostul secretar general al ministerului a 
luat cu sine la ieșirea lui din funcţie o mulţime 
de acte secrete. 

Administraţia marinei a fost viu criticată 
în Camera franceză cu prilejul. desbaterei explo- 


‘siei cuirazatului Jena, când au fost ucişi şi ră- 


niţi peste două sute de oameni. Atacat cu vio- 
lentă a fost atunci ministrul marinei Thomson, 
pe care Clemenceau l-a lăsat să cadă, în Oc- 
tombrie 1908. Succesor al lui a fost numit Picard, 
fost comisar general al ultimei expoziţiuni gene- 
rale din Paris. 

Acesta a procedat cu energie pentru a în- 
lătura pe viitor putinţele de defraudare. In timpul 
acesta comisiunea de anchetă îşi urmă lucrările. 
Delcass€ avea un singur scop, acela de a face 
din chestia marinei o armă impotriva cabinetului. 
Lucrul ce acum i-a reuşit. Clemenceau s'a de- 
clarat solidar cu Picard şi a fost răsturnat. 

Cabinetul Clemenceau datează din ziua de 
18 Octomvrie 1906, a stat deci la putere timp 
de 2 ani şi nouă luni, mult mai mult decât se 
prespunea că va sta în fruntea afacerilor. 

Președintele Fallières a oferit întâi alcă- 
tuirea cabinetului lui Léo Bourgeois. Acesta, 
însă, a refuzat din cauze sanitare. In urmă, a 
fost iasărcinat cu formarea noului guvern Aris- 
tide Briand, care încă aceiaș zi a prezintat pre- 
şedintelui republicei lista nouilor membri a gu- 
vernului. Lista a fost aprobată. 

Din telegramele sosite până în prezent nu 


se cunoaşte încă, pe deplin, programul cu care 

de dinți de flacări; într'un linţoliu arzător zace, 
iar mormântu-i ware nume. 


Și aci, până ce Christ va chemă morţii, odih- 
nească-se în tăcere; nici o nevoie de a vărsă la- 
crimi nebune sau de a supină cu amar: omul uci- 
sese ce a iubit şi de aceia a trebuit să moară, 


Și fiecare ucide ce iubeşte, iar toţi asculte 
aceasta: unii-ucid cu o privire de ură, alţii cu 
cuvinte mângăitoare, lașul cu un sărut, omul viteaz 
cu o spadă! 

Trad. de: 
Adolphe Claruet. 


Întinde-mi mâna albå... 


Intinde-mi mâna albă s'o sărut, 

Nu mă "ntrebă, nici lămuriri nu-mi cere, 
Eu sunt un beduin necunoscut, 

Din raza ta eu mi-am zidit un scut 

Și mi-am făcut un razim la durere. 


Rătăcitor eu din pustiuri vin 

Și asprele pustiuri iar îşi chiamă 
Pribeagul şi truditu-i beduin, 

Dar ochii tăi tovărăşie-i ţin, 

Și drumul greu el nu-l mai bagă 'n seamă. 


S. 

se va prezintá noul guvern prezidat de socia- 
listul Aristide Briand. 

S'a anunțat doar atât că programul lui va 
fi acel al lui Clemenceau şi că nu va cuprinde 
reforma electorală. 

Dacă lipsese amănunte directe asupra pro- 
gramului avem însă unele indicaţiuni şi decla- 
raţiuni după cari se poate desemnă acţiunea 
viitoare a guvernului, 

„Credincios unei tactice cari i-a adus mult 
suces, Briand ştie că e mult mai nimerit să rea- 
lizeze programul vechi, de cât să afişeze pe zi: 
duri un program nou, scrie Le Matin. 

Declaraţiunea guvernului va aduce deci, 
desigur, un număr mic de chestii noui. Ea va 
promite însă realizarea punctelor vechi, şi dată 
fiind personalitatea lui Briand trebue să ne aş- 
teptăm la aducere la viaţă a proectelor rămase 
moarte. Astfel în primul rând va veni proectul 
pentru asigurarea lucrărilor, aceasta încă înainte 
de alegeri. 

Apoi vor veni: 

Reforma consihilor comunale. 

Statutul functionarilor. 

Legea asupra obligativităţei învăţământului. 

O chestiune importantă este aceea a im- 
pozitului pe venituri. E sigur că Briand va mos 
difică, proectul în aşa fel ca să poată fi admis şi 
de senat. 

Cât despre reforma electorală, aceasta nu 
se va putea face decât după alegerile din 1910. 
E o chestie foarte delicată. In tot cazul ea va 
fi studiată de actualul guvern de la început 


chiar. 
Cei cari au putut vorbi cu Briand au în: 


teles că în afară de programul imediat, el mai 
întocmeşte şi un program viitor. Noul prim mi- 
nistru înțelege că programul republican e aproape 
epuizat şi că nu te poţi prezentă înaintea ale- 
gătorilor vorbindu-le numai de trecut, invocând 
reformele săvârşite şi a nu invoca de cât amin- 
tiri. 

Trebue să vii cu speranțe noui pentru ţară. 
De aceia el va veni cu un program de reforme 
sociale de descentralizare administrativă şi re- 


formă electorală.“ 
o 


Un interview cu ministrul-preşedinte al Ro- 
mâniei. Prim-ministrul României, d! lon I. Bră- 


| tianu, plecând în străinătate, s'a oprit și în Viena, 


pentru a remite baronului de Aehrenthal, mi- 
nistrul de externe al monarhiei noastre, marea 
cruce a ordinului „Carol L“, ce i l-a conferit Re- 
gele Homâniei. ȘI 

Prim-ministrul român a avut, în acelaş timp, 
o lungă întrevedere cu ministrul nostru de ex- 
terne discutând chestii importante de politică in- 
ternaţională. 

Intervievat de un colaborator al ziarului 
„Neues Wiener Tagblatt*, dl Brătianu s'a ex- 
primat astfel despre vizita arhiducelui Franz 
Ferdinand la Sinaia: 

„Vizita aceasta ne-a pricinuit tuturor o mare 
bucurie, pentru că ea a fost pentru toată lumea 
dovada bunelor şi amicalelor relaţiuni dintre Ro- 
mânia şi Austro-Ungaria. Indeosebi, vizita aceasta 
a fost o întărire a sentimentelor de prietenie 
dintre suveranii celor două ţări. 

Vizita arhiducelui moştenitor e de noi in- 
terpretată ca o chezăşie că şi in viitor se vor 
menţine legăturile amicale între ambele State. 

Nu e român care să nu-și dea seama de 
însemnătatea acestei vizite ; nu e român care să 
nu resimţă bucuria persistenţei bunelor raporturi 
dintre casa de Habsburg și dinastia noastră şi 
care să nu dorească ca aceste raporturi să dăi- 
nuiască fără întrerupere. 

Un singur motiv de întristare am avut: ști- 
rile mincinoase şi tendenţioase cari au ţinut să 
întunece nota cordială a acestei vizite. Din feri- 
cire, netemeinicia acestor versiuni n'a întârziat 
de a fi dovedită. 





Atât M. S. Regele Carol cât şi arhiducele 
Franz Ferdinand au fost foarte neplăcut impre- 
sionaţi de aceste ştiri, dar totul s'a trecut şi e: 
uitat. Astăzi însăș Ungaria s'a încredințat de 
falşitatea şi. natura tendenţioasă a acelor știri.. 

Ţin să insist — a încheiat d. Brătianu — 
că strălucita porsonalitate a arhiducelui moşte- 
nitor și amabilitatea A. Sale Serenisme Princi- 
pesa de Hohenburg, soţia Sa, a produs asupra. 
poporului român o impresie neștearsă.“ 


Stări îngrijitoare. 

Primim din cercurile învăţătoreşti următorul articol : 

(—g) În vieata noastră națională, în timpul 
din urmă s'au ivit stări ingrijitoare. Care e cauza 
acestor stări — indiferentismul, interesul parti- 
cular, neputința de a ţinea piept cu mulţimea. 
nesjunsurilor şi a inimicilor, descurajarea în faţa 
atâtor greutăţi, prea marea politeţă, azi incapa- 
citatea noastră — nu constat, ci las s'o facă bine- 
voitorul cetitor şi mă mărginesc a scoate la. 
iveală unele stări de ucestea. 

Ne plângem mereu, că puternicii zilei ne 
pun piedeci, ne asupresc, vor să ne răpească ce 
avem mai scump: limba, și vor să ne desnaţio- 
nalizeze; iar noi facem mai mult decât ne cer.. 

Sa adus legea școlară Aponiană, contrară 
dreptului uman, legilor naturii şi principiilor pe-- 
dagogice. Știm cu toţii contra cui sunt îndreptaţi 
părăgrafii acestei legi. Cunoaştem intenţiunea fā- 
uritorului ei, dar nu se poate afirmă, că cunoa- 
ștem şi însaș legea. Și iată pentruce: — Numita 
lege Aponiană prescrie, că fiecare şcoală şi fie- 
care învăţător, fără considerare .la caracterul 
şcoalei şi la aceea, că se bucură de ajutor de 
stat ori nu, este obligat să desvoalte şi întărească 
în sufletul copiilor'spiritul de alipire cătră patria 
maghiară şi conștiința aparţinerii la națiunea ma. 
ghiară; că în școalele poporale cu limba de pro-. 
punere nemaghiară, ori se bucură de ajutor de 
stat ori nu, limba maghiară este a se propune 
în toate clasele şcoalei de toate zilele după un 
plan de învăţământ şi întrun număr de ore 
stabilit înainte de ministrul de culte şi instrucţie 
publică în conţelegere cu susținătorul de şcoale cone 
fesionale, în aşa măsură, ca un şcolar cu limba 
maternă nemaghiară după terminarea anului al 
IV de şcoală să-și ştie exprimă la înţeles gân- 
durile ungureşte cu graiul viu şi in scris; că tn- 
văţătorii aplicaţi la geoalele poporale elementare 
comunale şi confesionale cu limba de propunere 
nemaghiară pot să se împărtăşească de între- 
girea salarului fundamental ori cuincvenalului 
(bineinţeles din visteria statului), afară de condi- 
ţiunile de a propune toate obiectele de invăţă- 
mânt prescrise după planul de învăţământ edat 
de superioritatea şcolară respective de. ministru 
de culte în 6 ani de şcoală de cel puţin 8 luni 
la sate şi 9 la oraşe, dacă în şcoalele respective 
limba maghiară, computul geografia şi istoria 
patriei, mai departe drepturile şi datorințele ce- 
tăteneşti se propun, în şcoalele comunale. după 
planul de învăţământ şi după numărul oarelor 
statorit de ministru de culte cu folosireă exclu- 
sivă a manualelor de şcoală și a recuizitelor ad- 
mise de acela, iar în şcoalele confesionale se 
propun după planul de învățământ aprobat şi 
de ministrul de culte, sau întrucât planul de 
învățământ suşternut de cătră susținătorul de 
şcoală nu ar puteă aprobă, după planul de in- 
vățământ şi după numărul orelor statorit de mi- 
nistrul de culte, cu folosinţa exclusivă a manu- 
alelor de şcoală și a recuizitelor de învăţământ 
admise de acela și dacă în şcoalele respective 
se folosesc exclusiv cărţi de cetit aprobate şi 
de ministrul de culte. Acestea le prescrie legea 
referitor la şcoala poporală elementară de toate 
zilele; iar instrucţiunea ministerială referitor la 
partea ultimă (condiţiile pe lângă cari poate fi 
ajutată o şcoală respective un învăţător din partea 

statului) mai statoreşte în mod obligator numai 
atâta, că autorităţile superioare a şcoalelor con- 
fesionale cu limba de propunere nemaghiară 
sunt obligate: a) ca să suştearnă cât se poate 
mai grabnic planul de învăţământ şi planul o- 
relor de învăţământ — întrucât acestea până 
acum nu s'a făcut — ministrului de culte și 
instrucțiune publică, cu scopul, ca acestea să le 
aproabe și din partea sa; b) autorităţile superi- 
oare bis. conform punctului 1 a $. 20 din lege, 
sunt îndatorate ca manualele de şcoale aprobate 
de dânsele, recuizitele de învăţământ, precum 
şi cărţile de cetire de cuprins patriotic, amintite 
tot în acest $. să le înainteze ministrului de culte 
şi instrucţiune publică — întru cât aceasta nu 
Sar fi întâmplat — pentru supracenzurare şi 
aprobare şi din partea lui“. 

l Fie destul, căci scopul acestor şire nu este 
a face cunoscută vestita lege şcolară Aponiană, 
care o avem tradusă şi în românește, ci cum se 
aplică ea în celea citate, a 

In multe şcoale de ale noastre computul, 
geografia, istoria şi constituția patriei, în 
vederea ajutorului de stat nu se mai propun 
decât numai ungureşte, iar de se şi face ceva 
în limba română, se foloseşte numai ca limbă 
ajutătoare. Ba sunt şi şeoale de acelea, unde la 
dorința inspectorului s'au întrodus manuale din 
amintitele studii scrise în limba maghiară. Şi 
toate acestea se fac, pentrucă inaintea acelora 
cari le săvârșesc e trecut în domeniul celor de 
toate zilele, că acestea așa le prescrie legea. 
Oare celea citate din §. 20 aceea o prescriu, 
ca computul ete. să se propună în limba ma- 
ghiară, aore cuvântul „admise“ — de ministru — 
să aibă aceea însemnâtate? Fie. Dar atunci ce 
însemnătate au cuvintele din instrucţiune refe- 
ritoare la inaintarea manualelor de școală apro- 
bate de superioritatea bisericească ministrului spre 
aprobare? Ce sens au preserierile planului pentru 
limba maghiară în şcoalele cu limba de pro- 
punere nemaghiară edat de ministrul de culte şi 
instrucţiune publică, unde prescrie material şi din 
studiile din chestie şi care plan sa trimis tuturor 
şcoalelor cu limba de propunere nemaghiară ori 
au ajutor de stat, ori nu au? 

Acestea precum şi altele, ca schimonosirea 
comunelor cu ortografie maghiară, dacă nu chiar 
traducere, se săvârşesc fără nici o sfială de aceia, 
cari ar fi chemaţi să ţină mai mult la limba ro- 
mână și la tot ce e românesc. Şi superiorităţile 
noastre bisericeşti ar trebui să fie cu cea mai 
mare băgare de samă. Scuze nu încap, căci 
dacă au cunoștință despre toate acestea şi le 
tolerează sunt vinovate, iar dacă nu au cuno- 
știnţă incă sunt vinovate că nu exercită con- 
irolul trebuincios. 


ECONOMIE. 


Pentru viieri. 

Subserisul comitet, dorind să pregătească un 
tânăr în toate îndeletnicirile din viierit şi care să 
stea la dispoziţia viierilor nostri, a hotărit să plă- 
tească din mijloacele Reuniunii române agricole 
sibiene taxa de cor. 280 anual, ce se recere pen- 
tru cercetarea şi susţinere, la şcoala de viieri din 
Aiud (Nagy-Enyed), care ţine 3 ani. 

Condiţiunile de primire la această şcoală, care 
începe la 1 Octomvrie n. c., sunt următoarele: 

1. Tinerii, cari doresc să participe la această 
şcoală să dovedească cu carte de botez, că au îm- 
plinit vârsta de 16 ani ; să dovedească cu testimoniu 
golar, că au absolvat cu succes cel puţin şcoala 
poporală; cu atestat medical (dela doctor), că sunt 
sănătoşi şi vigoroşi, iar cu adeverinţă dela părinţi 
sau dela tutori, că aceştia nu-l împiedecă dela ab- 
solvarea şcoalei, 

Acestea dovezi, alăturate la o rugare de pri- 
mire, scrisă în limba maghiară și adresată Inaltului 
minister de agricultură, este a se trimite cel mai 














târziu pănă la 20 August n. e. la direrţiunea şeoalei | 


de viierit din Aiud (M. kir. vinezellâr iskola te- 
kintes igazgatóságának. Nagy-Enyed). 

2. Subserisul comit mai cere, ca tânărul, care 
voegte să cerceteze şcoaia, să fie feior de proprietar 
de vie din regiunea vitico'ù a comitatului Sibiiu 
(din părţile în cari se lucră via). 

3, Să deao declaraţiune, scrisă şi subserisă de 
beneficiantul tânăr şi de părinţii săi, prin care să în- 
datorează a sta (a lucra) după absolvare cel puțin 
5 ani în comitatul Sibiiu, iar la din contra pă- 
rinţii să se oblige, că vor înapoiă Reuniunei aju- 
torul de câte 280 anual respective de cor. 840 pe 
trei ari, 

4. Să dovedeastă cu o adeveriaţă de pri- 
mire a direcţiunei ş»oalei, că sunt primiţi la şcoală, 

Sibiiu, 20 Iulie n. 1909. 

Comitetul central al „Reuniunei române de 
agricultură din comitatul Sibiiu“. 


Pant. Lucuţa Vic. Tordăşianu 
prezid. secretar. 


STT DE MAUPASSANT. 


E 








Horlà. 


Traducere de V. Demetrius. 

8 Maiu. — Ce admirabilă zi! Mi-am petrecut 
toată dimineaţa întins pe iarbă, în faţa casei mele, 
sub urieşul pleton care o acoperă, o adăposteşte 
şi-o umbreşte toată. Mi-e drag cuprinsul ăsta, 
şi-mi place să trăese aci, pentrucă aci îmi sunt 
rădăcinile înfipte, — adânci şi delicate rădăcini, 
care leagă pe un om cu pământul pe cari îi sunt 
născuţi şi morţi străbunii, care-l leagă cu ceiace 
gândeşte, cu cele ce mănâncă, cu obiceiurile ca 
şi cu hrana, cu graiul locului, cu intonaţiile tă- 
ranilor, cu miresmele pământului, ale satului, ba 
chiar şi ale văzduhului. 

Casa în care am crescut mi-e dragă. Prin 
ferestrele ei, văd Sena curgând, de-alungul gră- 
dinei mele, napoia drumului, aproape la mine, 
marea şi larga Senă, care pleacă dela Rouen la 
Havre, plină de vapoare 'n mers. 

La stânga, hăt de-vale, Rouen-ul, întinsul 
oraș cu coperișul albastru, sub poporul ascuţit al 
clopotnițelor gotice. Acestea sunt nenumărate, 
plăpânde sau largi, stăpânite de săgeata de tuci 
a catedralei, şi pline de clopote răsunătoare în 
aerul albastru al dimineţelor frumoase. Ele aruncă 
până la mine larma lor de fier, dulce şi depăr- 
tată acum tare şi-acum mai slab, după cum se 
deşteaptă sau aţipesc. 

Cât de bine eră azi dimineaţă! 

Pe la ceasurile unsprezece, un lung convoi 
de năvi, trase de un remorcher, gros ca o muscă, 
şi care horcăia din greu vărsând un fum des, 
defilă prin faţa zăbrelelor mele. 

După două goelete! engleze, al căror pa- 
vilion roşu unduiă sub cer, o superbă navă cu 
trei catarge, braziliană, albă toată, minunat de 
curată și sclipitoare. Am salutat-o, nu știu pen- 
truce, atâta îmi plăcuse vaporul ăsta. 

21 Maiu. Măncearcă oleacă frigurile de 
câteva zile; mă simt suferind, sau mai bine mă 
simt trist. ~ 

De unde vin influențele astea misterionse, 
care schimbă în descurajare fericirea şi incre- 
derea noastră? Se zice că văzduhul, că aerul 
nevăzut e plin de Puteri necunoscute, ale căror 
tainice vecinătăţi le suterim. Mă deştept plin de 
veselie, cu pofta de-a cântă în gâtlej. — Pentru 
ce? — Cobor de-alungul apei; şi de-odată, după 
o scurtă plimbare, mă întorc desnădăjduit, ca și 
cum acasă m'ar fi întimpinat vre-o nenorocire. 
Pentru ce? — Să fie un fior de frig care, atin- 
gându-mi pielea, mi-a mişcat nervii şi sumbrit 
sufletul? Să fie forma norilor, sau culoarea zilei, 
culoarea lucrurilor, atât de schimbătoare, aceia 


1 Navă cu două catarge, 








care. trecând prin ochii mei, mi-a turburat gân- 
direa? Cine ştie? Tot ce ne'nconjoară, tot ce 
vedem fără să privim, tot ce atingem fără să cu- 
noaştem şi să pipăim, tot ce întâlnim fără să 
distingem, are asupra noastră, are asupra orga- 
nelor noastre, și, prin ele, asupra ideilor noastre, 
şi chiar asupra inimei, efecte repezi, uimitoare 


şi de nelămurit. 
Cât e de adânc, misterul acesta al Invizi- 


bilului! Noi nu-l putem adânci cu sărmanele 
noastre simţuri, cu ochii noştri, cari nu ştiu să 
vadă nici ce e prea mic, nici ce e prea mare, 
nici prea apropiatul, nici prea depărtatul, nici 
locuitorii uaei stele, nici locuitorii unei picături 
de apă,... cu urechile noastre care ne inşeală, 
căci ele ne trasmit vibraţiunile aerului în note 
sonore. Sunt adevărate vrăjitoare ele, făcând mi- 
nunea de-a schimbă în sunet mișcarea, și prin 
această metamorfoză dând naştere muzicei, fă- 
când cântătoare agitația tainică a tirei... Dar 
mirosul nostru, mai slab decât a câinelui... şi 
gustul nostru, care abiă poate dibui vârsta unui vin | 

Ah! dacă am aveă şi alte organe care să 
săvârşească în hatârul nostru alte minuni, câte 
lucruri am putea descoperi încă, inprejurul nostru! 

16 Maiu. — Sunt bolnav, cu siguranţă! 
Eram așa de bine luna trecută! Am feiguri, fri- 
guri grozave, sau mai bine o enervare febrilă, 
care-mi îndurerează sufletul ca şi trupul. Am 
mereu înfricoşata senzaţie că un pericol mă ame- 
ninţă, presimt o nenorocire ca un om în ajunul 
morţii, presentimentul acela care e fâră îndoială 
ajunul unui rău necunoscut încă, încolţind în 
sânge şi în carne. 

18 Maiu. — Mi-am consultat doctorul căci 
nu mai puteam să dorm. Mi-a găsit pulsul repede, 
ochiul dilatat, nervii tremurând, dar nici un 
simptom sperios. Trebue să fac dușuri şi să beau 
bromură de potasă. 

25 Maiu. — Nici o schimbare! Starea mea, 
întradevăr, e ciudată. Pe măsură ce se apropie 
seara, o grije neinteleasă mă năpădeşte, ca şi 
cum noaptea ar ascunde, pentru mine, o teribilă 
ameninţare. Cinez repede, apoi încere să citesc, 
dar nu pricep vorbele; abiă deosebesc literile. 
Mă plimb apoi prin salon, în lung și n lat, sub 
apăsarea unei temeri nelămurite și neinvinse, 


teama de somn şi de pat. 
Câtră orele zece, urc în camera mea. Abiă 


intrat, intorc cheia de două ori, împing zăvorul. 
Mi-e frică... de ce? Nu mă temeam de nimic 
până acum... deschid dulapurile, mă uit sub pat 
ascult... ascult... ce? E straniu ca un simplu 
nechef, o turburare a circulaţiei poate, iritarea 
unui firișor de nerv, puţină congestie, o mică 
neorânduială în funcţionarea atât de imperfectă 
şi de delicată a maşinei noastre, să facă un me- 
lancolic din cel mai vesel dintre oameni, și un 
laş din cel mai viteaz om! Apoi, mă culc, şi 
aştept somnul, cum așteaptă cineva călâul. II 
aştept şi mă spăimântă venirea lui; şi inima ’mi 
bate, şi tot trupul meu trăsare în căldura cear- 
ceapurilor, până in minutul în care cad de-odată 
in repaos, ca unul care s'ar asvârli să se 'nece, 
intr'o prăpastie de apă stătătoare. Nu-l mai simt 
venind ca odinioară, somnul acesta perfid, ascuns 
aproape de mine, care mă pândeşte, care mă 
va apucă de cap, îmi va închide ochii, nimicin- 


du-mă. , 
Dorm — multă vreme -— două-trei ceasuri, 


apoi un vis — nu — un coşmar mă strânge. 
Simt bine că sunt culcat şi că dorm... simt şi 
ştiu... şi simt de-asemenea că cine-va se apropie 
de mine, mă privește, mă pipăe, urcăn patul 
meu, îmi ingenunchiază pe piept, îmi prinde gâtul 
cu mânile şi-l strânge... strânge... cu toată pu- 
terea lui, ca să mă sugrume. 

Eu mă zbat, legat de ințepenirea aceia gro- 
zavă, care ne paralizează în vis. Vreau să strig, 
— nu pot. Incerc, cu sforţări complete, gâfăind, 
să mă 'ntore, să svârlu de pe mine ființa care 
mă ştrivește şi mă 'năbuşe, — nu pot! 

Şi de-odată, mă deştept, zăpăcit, acoperit 
de sudoare. Aprind o lumânare. Sunt singur, 

După această criză, în toate nopţile Inoită, 
în sfârşit dorm In pace, până'n revărsatul zilei. 

2 Iunie. — Starea mea s'a mai înrăutățit. 
Ce să am? Bromura nu 'mi face nimic; dugu- 
rile nu fac nimic. Ca să-mi ostenesc corpul, atât 
de obosit, m'am dus, de curând, să fac un ocol 
prin pădurea Roumare. Întâi am crezut că aerul 
proaspăt, uşor şi dulce, plin de mireasma erbu- 
rilor şi a frunzelor, are să-mi verse în vine un 
sânge nou, iar în inimă o nouă energie. La în- 
ceput o luasem pe o mare alee de vânătoare, 
şi-apoi m'am întors pe o alee strâmtă, între două 
armate de arbori nemăsurat de înalţi, care pu- 
neau între cer şi mine un acoperiş verde, des, 
aproape negru. 

De-odată mă pătrunse nu un fior, nu un 
fior de frig, ci un straniu fior de mâbhnire. 

Grăbii pasul, îngrijat că mă găseam singur 
în pădure, înfricoșat fără judecată, prosteşte, de 
tăcerea adâncă. De-odată mi-se påārù că sunt 
urmărit, că cineva imi călcă pe urmă, aproape, 
mai aproape, gata să mă atingă. 

Mă întorsei brusc. Eram singur. Nu văzu 
înapoia mea decât dreapta şi larga alee, goală, 
înaltă, îndoit de inaltă, Şi cu cealaltă parte, ce 
se intindea pierzându-se in zare, mereu aceiaș, 
înfricoșătoare. 

Inchisei ochii. Pentru ce? ÎIncepui să mă 
răsucesc pe un călcâi foarte iute, ca o sfârlează. 
Eram să cad; deschisei ochii; arborii dansau; 
pământul pluteă ; trebuia să mă așez. Apoi ah! 
nu mai ştiui pe unde venisem! Ciudată idee! 
Ciudată ! Ciudată idee! Nu mai știam de fel. O 
luai prin partea dreaptă, şi revenii în drumul care 
mă dusese în mijlocul pădurei. 

3 Iunie. — Noaptea a fost oribilă. Am să 
lipsesc de aici câteva săptămâni. O călătorie mică, 
fără îndoială, mar întremă, 

2 Iulie. — Revin. Sunt vindecat. Am făcut, 
cred, o fermecătoare excursiune. Am vizitat mun- 
tele Sain-Michel, pe care nu-i cunoşteam. 

Ţi se pare că e o nălucire, când soseşti, 
ca mine, la Vorenches, cătră sfârşitul zilei! Oraşul 
este pe o colină; sunt condus la grădina publică, 
în capătul cetăţei. Am tipat de uimire. Un luminiş 
nemăsurat se întindea în fața mea, cât vede ochiul 
intre două costişe depărtate, pierzându-se departe 
în ceaţă. Şi ìn mijlocul acestui uriaș luminiş 
galben, sub un cer de aur şi de claritate, se ri- 
dică sumbru şi ascuţit un munte straniu, în mij- 
locul nisipurilor. Soarele tocmai apusese, şi pe 
orizontul încă învăpăiat, se desenă profilul acelei 
fantastice stânci, care poartă pe piscu-i un mo- 
nument fantastic. 

Din revărsatul zilei, mergeam spre el. Marea 
eră scăzută, așa cum o mai văzusem în ajun, 
seara, şi priveam ridicându-se în faţă-mi cu cât 
mă apropiam de ea uimitoarea monestire. 

După mai multe ceasuri de drum, ajunsei 
pe marele bloc de peatră, care poartă cetățuia 
dominată de o mare biserică. Străbătând strada, 
strâmtă şi repede, intra-i în cea mai admirabilă 
locuinţă gotică construită de Dumnezeu pe pă- 
mânt, cuprinzătoare ca un oraş, plină de săli 
scunde, năbuşite sub bolți şi galerii înalte, care 
susțin coloane plăpânde. Intrai în acest gigantic 
giuvaer de granit, tot atât de uşor ca o dan- 
telă, acoperit de turnuri, de clopotniţe svelte, în 
care urcă scări întortochiate, și cari aruncă în 
cerul albastru al zilelor, în cerul negru al nop- 
ților, ciudatele lor capete sbârlite' de himere, de 


diavoli. de dobitoace fantastice, de flori monstru-. 


oase, şi legate unele de altele prin arcuri fine, 
lucrate. 

Când fui pe pisc, spusei călugărului care 
mă întovărăşiă: i 

— Părinte, Dumnea-Voastră trebue să vă 
simţiţi foarte bine aici! 

El răspunse: „E prea mult vânt, Domnule“; 
şi ne aşezarăm la vorbă, privind marea cum 














"PARA NOASTRA“ 


urcă, cum alergă pe nisip şi-l acopereă cu un 
scut de oţel. 

Şi călugărul îmi spuse poveşti, toate ve- 
chile povești ale acestui loc, legende, numai le- 


gende. 
Una, mai ales, mă uimi. Oamenii locului, 


cei din munte, pretind că se aud noaptea vor- 
biri prin nisipuri, că se aud behăind două capre, 
una cu glas tare, alta cu glas slab. Puțin cre- 
zătorii spun că sunt strigătele pasărilor de mare, 
care se aseamănă ba cu behâiturile, ba cu plân- 
geri ca de om. Dar pescarii întârziaţi, jură că au 
întâlnit, rătăcind prin dune, între două mlaștini, 
în jurul orăşelului aruncat atât de departe de 
lume, pe un păstor bătrân, căruia nu i-se vede 
nici odată capul, acoperit totdeauna cu zăbunul, 
şi care duce din urmă un tap cu chip de om 
şi o capră cu chip de femee, amândouă cu plete 
albe şi vorbind necurmat, certându-se într'o limbă 
necunoscută, apoi curmându-şi de-odată ţipetul 
ca să behâhâiască din toate puterile. 


ȘTIRI 


Prinţul Carol al României în Ardeal. Din Re- 
ghinul săsesc se anunţă că principele Carol al 
României a sosit acolo Sâmbătă după amiazi cu 
automobilul şi a vizitat orașul. 

Principele a azistat seara la o serată dan- 
suntă, dată de ofiţerii regimentului. (?) 

A doua zi dimineaţa, principele Carol a 
plecat spre Brașov. 


(Va urma). 





o 
Invitare. Tinerimea stud. din Sălişte işi va 
tineà obicinuita petrecere de vară Duminecă în 
1 Aug. st. n. la Neted. La caz de timp nefa- 


vorabil seara în sala festivă a şcoalei,. 
(e) 


Reforme militare în Grecia. Din Atena se 
anunţă cà Regele a aderat la programul de re- 
formă al ministrului de răsboi care cuprinde ur- 
mătoarele puncte: Principii regali vor demisionà 
din posturile de comandant şi vor ocupà numai 
posturi onorifice. Comandantul suprem al armatei 
va fi o persoană din armata străină și misiunea 
lui va fi reorganizarea armatei. Afară de aceasta 
se vor numi din armata străină încă trei ofiţeri 
ca inspectori ai armatei. De asemenea şi marina 
va fi reorganizată conform celor străine. 


[=] 

Accidente nenorocite la o revistă militară. La 
parada militară ce a avut loc în Constantinopole, 
din prilejul aniversării proclamării constituţiei tur- 
ceşti, s'au întâmplat accidente foarte dureroase. 
Publicul ingrămădindu-se prea aproape de cortul 
Sultanului precum şi de locul rezervat ambasa- 
dorilor, Prefectul de poliţie a dat ordin ca pu- 
blicul să fie respins de soldaţi cu baioneta. Sunt 
câţiva răniţi. la tumultul iscat ambasadorul An- 
gliei a fost puţin cam bruscat. Dânsul a pro- 
testat energic, după cât se pare însă, pentru a-i 
face dificultăţi marelui vizir. 


© 

In sbor peste canalul Mânecii. Aviatorul 
francez Bleriot a reuşit să sboare, cu un mono- 
plan construit de el, peste canalul Mânecii care 
desparte Franţa de Englitera. Indrăznețul aviator 
a câștigat astfel premiul de 25 000 franci pu- 
blicat de marele ziar englez „Daily Mail“. Despre 
călătoria aceasta aeriană se anunţă următoarele: 
Bleriot, pentru a fi pregătit faţă cu orice even- 
tualităţi, trimisese înainte, pe mare, un torpilor 
„Escopette“. Sosind Bleriot la locul de ascen- 
siune, oamenii de serviciu fură sculaţi prin fo- 
cun de revolver, trase în aer de câtre meca- 
nicul Ansani, şi în câteva minute aeroplanul 
eră gata de plecare. Bleriot s'a încins cu un 
cordon de salvare, deoarece nu ştie să inoate, 
La orele 4 şi 15 minute timp parisian, Bleriot a 
aruncat cârja în care se sprijineă şi s'a urcat 
în aeroplan, luând cu sine un steguleţ roşu, spre 
a putea da semnalul în caz dacă ar cădeă în 
mare. După câteva secunde, motorul a început 

să funcţioneze, aeroplanul s'a ridicat în aer și a 
trecut întrun circuit mare deasupra localităţe 
Sangatte, ai cărei locuitori dormeau încă. Ace 
asta a fost însă numai o ascensiune de încercare, 
Trecerea canalului trebuiă să se facă după ră- 4 
săritul soarelui. Bleriot s'a coborât din nou, spre $E 
a se aprovizionă cu benzină. El a cerut infor $ 
maţiuni de la un marinar în ce direcţie se aflp$$ 
Dover. La un semnal dat printr'un foc de puşcă, E 
torpilorul a răspuns cu un tun şi a luat apoij | 
cursul spre Dover. Soţia lui Bleriot se află poi 
torpilor. 
Soarele încă nu apăruse, Publicul, care sef 
strânsese în acest timp, incepu să devină nerăb+ $ 
dător. Incordarea şi nerăbdarea ajunsese la culmej 
când soarele apăru pe orizont, învăluit într'oj 
aureolă de sânge. A fost un moment solemn. . $ 
La orele 4 și 45 minute. Bleriot s'a urcati- 
în aeroplan şi în 45 de minute a fost la Dover, $ 
& E 
DI P. Tofan, medic veterinar orăşenesc ně 
Bistriţa, a scos de sub tipar noua „Ordinaţiunei F 
despre vizitarea cărnii“ precum şi „Călăuzul serisi 
pe sama Comisarilor de carne“. Aceste două 
broşuri sunt neapărat de lipsă pentru orice co 
misar de carne. Călăuzul insă e foarte folosita 
şi bun sfătuitor totodată şi economilor de vite, 
mai ales că tractează descrierea precisă a deo- 
sebitelor boale ce se arată la toate vitele do: 
mestice. Preţul broşurelor laolaltă face î cor 
20 fil. Separat însă de fiecare broşură 80 fil, 
Comandele se fac la tipografia G. Mathew 
în Bistriţa (Besztereze). i 
(=) 
Despărţământul „Sălăgean-Chioran“ al Aso: 
ciaţiunii pentru literatura română şi cultura po 
porului român îşi va ţineă adunarea genera 
în Șomeuta-mare la 8 August st. n. 1909. Ina 
inte de amiazi la 10'/, oare în biserica gr. cai 
din loc. 
Ordinea de zi: 
1. La 8'/⁄ oare dim. celebrarea S. Liturgi 
La 10:/, oare deschiderea adunării prin preşediu 
tele despărțământului. 3. Raportul Comitetului. 4 
Alegerea alor 2 comisiuni: a) pentru censurare 
raportului. b) pentru înscrierea de membrii ș 
încasarea taxelor. 5. Eventuală disertaţiune po 
porală. 6. Raportul comisiunilor. 7. Eventuali 
propuneri. 8. Alegerea alor 2 delegaţi la adu | 
narea generală. 9. Verificarea procesului verbală 
10. Inchiderea adunărei. După amiazi la 1 oari 
prânz comun. E 
Cu aceasta ocaziune inteligința Român. 
din Şomcuta-mare şi jur aranjază în favor. 
despărtământului şi a şcoalei confesionale di 
loc sub patronajul magnificilor domni Alimpi 
Barboloviciu, George Pop de Băseşti, Dr. Teodo 
Mihali, Dr. Vasiliu Lucaciu, Andreiu Cosma gi 
Ioan Serbu o petrecere cu joc in sala hotelului 
mare. Preţul de întrare: de persoană 3 cor., de 
familie 5 cor, Inceputul precis la 7!/, oare sară 
Damele sunt rugate a se prezentă după putință. 
in costum naţional, ori în toaletă simplă. Supragi 
solviri se primesc cu mulţămită şi se chitează 4 


în ziare. 
© 


Circul Stutzbart. De câteva zile a sosit hf 
Sibiiu un nou circ, vestitul cire Stutzbart, cang 
dă în fiecare seară reprezentații în piaţa Her 
mann, 

Recomandăm tuturor vizitarea acestui cir 
într'adevăr, de rangul întâi. 





Poşta Medacţiei. 


Franzello E o încercare naivă. Nu se poate publică 
Manuscrisele nu se trimit înapoi. 
V. Or. în B. Serie mult, cugetă mai mult, şi publi? 
puţin. Peste câţiva ani, poate c'am puteă să stăm de vorbii. 

